

**REPUBLIKA HRVATSKA** *Objavljeno u „Zadarskom listu“ 11. travnja 2022.*

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 940-01/22-01/6**

**URBROJ: 2198-31-01-22-4**

**Gračac, 11. travnja 2022. g.**

 Temeljem članka 391. Zakona o vlasništvu i drugim stvarnim pravima (NN 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) i Odluke o raspisivanju natječaja za prodaju nekretnine, KLASA: 940-01/22-01/6, URBROJ: 2198-31-01-22-1od 4. travnja 2022. godine, općinski načelnik raspisuje

**NATJEČAJ**

**za prodaju nekretnine**

1. Predmet natječaja je prodaja nekretnine u vlasništvu Općine Gračac označene kao k. č. broj 94/3, upisane u nacrt k. uloška broj 2018 k. o. Gračac pri Općinskom sudu u Gospiću, Zemljišno knjižnom odjelu Stalne službe u Gračacu, ukupno 40 čhv odnosno 143 m2, **s početnom cijenom zemljišta od sveukupno 6.300,00 kuna.** U naravi građevinsko zemljište bez izravnog pristupnog puta.

2. Pravo sudjelovanja u javnom natječaju imaju fizičke i pravne osobe koje prema važećim propisima RH mogu biti vlasnici nekretnina na području RH i koje iskažu pravni interes za kupnju nekretnine.

3. U cijenu nekretnine nisu uračunata porezna davanja koja plaća kupac.

4. Općina Gračac zadržava pravo poništiti predmetni javni natječaj bez posebnog obrazloženja.

5. Uz pisanu ponudu koja treba sadržavati podatke o ponuditelju, kontakt podatke, opis pravnog interesa za kupnju te iznos ponuđene cijene (koji ne može biti manji od početne cijene), ponuditelji su obvezni dostaviti preslike osobne isprave za fizičku osobu odnosno rješenja o upisu u trgovački registar za pravne osobe te dokaza o pravnom interesu ukoliko postoje kao posebni dokumenti.

6. Najpovoljnijim ponuditeljem će se smatrati ponuditelj koji ima pravni interes za kupnju, a dostavi pravodobnu, potpunu i urednu ponudu te ponudi najvišu cijenu.

7. U slučaju prihvaćanja ponude, sklopit će se ugovor o kupoprodaji predmetne nekretnine.

8. **Ponude se dostavljaju u zatvorenoj omotnici osobnom predajom ili poštom preporučeno na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom listu“.

**OPĆINSKI NAČELNIK:**

 **Robert Juko, ing.**